Diari Oficial de la Generalitat Valenciana


Sumari del DOGV 9518, del 24-01-2023 (2023/615)

ACORD de 20 de gener de 2023, del Consell, pel qual s'autoritza la creació de deute públic de la Generalitat durant l'any 2023 i gener de 2024.
-----------------------------------------------------------------------------------------------------------------------------------------------

### Dades del document

Número de DOGV
:   9518

Data del DOGV
:   24-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/615


Data del document
:   20-01-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de gener de 2023, del Consell, pel qual s'autoritza la creació de deute públic de la Generalitat durant l'any 2023 i gener de 2024. [2023/615]  
La Llei 9/2022, de 30 de desembre, de pressupostos de la Generalitat per a l'exercici 2023, en l'article 48, autoritza el Consell perquè, a proposta de la persona titular de la conselleria competent en matèria d'hisenda, incremente el deute de la Generalitat amb la limitació que el seu saldo viu el 31 de desembre de 2023 no supere el corresponent saldo de l'1 de gener de 2023 en més de 865.535.926,33 euros.  
Aquest límit serà efectiu al final de l'exercici i pot ser sobrepassat en el curs d'aquest, i es preveuen els casos pels quals es revisarà automàticament.  
Alhora, la Llei 1/2015 estableix que el Consell, en desplegament de l'autorització d'endeutament continguda en la llei de pressupostos de la Generalitat per a un any, podrà disposar la creació de deute de la Generalitat durant el mes de gener de l'any següent per un import que no incremente aquesta en més del 15 % d'aquella autorització. Aquest increment ha de computar-se a a l'efecte del compliment del límit de creació de deute que legalment s'autoritze per al conjunt del segon dels anys esmentats.  
Per tot això, d'acord amb el que es preveu en l'article 82 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 48 de la Llei 9/2022, de 30 de desembre, de pressupostos de la Generalitat per a l'exercici 2023, la proposta del conseller d'Hisenda i Model Econòmic, el Consell, prèvia deliberació, en la reunió del 20 de gener de 2023,  
  
ACORDA  
  
Primer  
La Generalitat emetrà o contractarà deute públic a càrrec del pressupost corresponent a l'exercici 2023, de manera que el saldo del deute el 31 de desembre de 2023 no superarà el corresponent a l'1 de gener de 2023 en més de 802.423.837,33 euros, si bé el límit quedarà revisat automàticament per les excepcions previstes en la Llei de pressupostos per a l'exercici 2023.  
  
  
Segon  
Als efectes del que es disposa en l'article 82.3 de la Llei 1/2015, de 6 de febrer, el Consell, en desplegament de l'autorització d'endeutament continguda en la Llei de pressupostos de la Generalitat per a 2023, podrà disposar la creació de deute de la Generalitat durant el mes de gener de 2024 per un import que no l'incremente en més del 15 % d'aquella autorització. Aquest increment s'ha de computar a l'efecte del compliment del límit de creació de deute que legalment s'autoritze per al conjunt de l'exercici 2024.  
  
Tercer  
El deute a emetre o contractar segons aquest acord s'executarà de conformitat amb el que es preveu en el Decret 94/1996, de 21 de maig, del Consell, pel qual es regulen la gestió del deute públic, la gestió financera i la coordinació de l'endeutament de les entitats autònomes i empreses de la Generalitat.  
  
Quart  
Publicar aquest acord en el Diari Oficial de la Generalitat Valenciana.  
  
València, 20 de gener de 2023  
  
La consellera-secretària,  
AITANA MAS MAS